Ֆիլմը ցուցադրվել է Մոսկվայի միջազգային կինոփառատոնում: Ռեժիսորի խոսքով` դա մեծ ձեռքբերում է ոչ միայն ֆիլմի, այլև Հայաստանի համար, քանի որ վերոնշյալ կինոփառատոնը բարձր վարկանիշ ունի: «Մեզ համար մասնակցությունը բավականին հետաքրքիր փորձառություն էր: Ֆիլմը երկու օր է ներկայացվել լեփ-լեցուն դահլիճներում: Զարմացրեց այն, որ, ի տարբերություն մեր երկրի, այնտեղ կարճամետրաժ կինոնկարի հանդեպ այդքան մեծ հետաքրքրություն կա: Կարճ ֆիլմը կարճ պատմվածքի նման է: Կարող է խորություն ունենալ, ինչպես օրինակ Չեխովի պատմվածքներն են»,-ընդգծեց նա: